हम हैं आर्सेनल
पास आ जाओ, बॉयज़। चलो।
शुक्रवार की रात है, स्टेडियम खचाखच भरा हुआ है।
तुम्हारे परिवार और समर्थक आए हुए हैं,
उनका उत्साह बढ़ाने के लिए जोश दिलाना होगा।
बॉल छोड़ना नहीं है, उसके पीछे पड़कर जीतना है, बॉल छीनना है,
फॉरवर्ड खेलना है, मैच संभालना है।
हमें एकजुट होकर यक़ीन करना है और दम लगाकर खेलना है।
शुरू से एकजुट होकर धमाकेदार हमला करना है।
पहले दस मिनट में ही दर्शक जोश से भर जाएं।
तो, तुम दोनों डी में, शॉट, पास, सेट-पीस और हम डिफेंस तगड़ा रखेंगे।
हमें उन पर पीछे से हमला करना है। चलो। एक बार और।
तुम जो करो, वह तुम्हें अच्छा लगे। इसे कहते हैं जुनून।
हमें यक़ीन करना होगा। हमें दम लगाना होगा।
इन लोगों को बता दो तुम कितनी परवाह करते हो।
आओ दिखा दें।
ऑल ऑर नथिंग : आर्सिनल
डैनियल कलुया द्वारा वर्णित
आर्सेनल बनाम एस्टन विला अमीरात स्टेडियम - 22 अक्तूबर 2021
अमीरात स्टेडियम
लीग शुरू हुए नौ हफ़्ते हो गए हैं और तीन मैच जीते हैं,
तीन हारे हैं और दो ड्रॉ हुए हैं।
कोई नहीं जानता कि मिकेल आर्टेटा की टीम कैसा प्रदर्शन करेगी।
पहले मिनट में थोड़े आक्रामक लग रहे हैं।
बैक पोस्ट में बॉल, ओवरहेड किक से गोल नहीं हुआ।
साका बाएँ पैर से किक करते हैं।
स्मिथ रो की बढ़िया कॉर्नर किक।
पार्टी, इस बार गोल के अंदर!
थॉमस पार्टी! बॉल छूते ही आर्सेनल के लिए उनका पहला गोल।
आर्सेनल 1 - 0 एस्टन विला पार्टी 23'
बेन व्हाइट आगे बढ़े आ रहे हैं।
बेन व्हाइट बॉल लिए आ रहे हैं।
आर्सेनल का फिर से शानदार खेल। स्मिथ रो, तवारेस बॉल पास करते हुए।
आर्सेनल ने धमाकेदार शुरुआत की है।
21-साल के लेफ्ट-बैक नूनो तवारेस को सबसे पहले क्लब ने गर्मियों में शामिल किया।
आज रात वह प्रीमियर लीग में पहली बार खेल रहे हैं।
उम्मीद है उनमें भरपूर ताकत होगी,
तवारेस पहले हाफ़ में 60 किलोमीटर भागे होंगे।
उस बाईं तरफ़ से और यहाँ दोबारा।
वह अपनी जगह चुन सकते हैं।
बॉल आती है, लैकाज़ेट उसके नीचे हैं।
बुकायो साका के पास बॉल, बाएँ पैर से मारा,
ऑबामेयांग को पास करने की कोशिश की!
पेनल्टी क्षेत्र में टीमों के बीच टकराव। लैकाज़ेट गिर गए हैं। पेनल्टी घोषित की गई।
पियरे-एमेरिक ऑबामेयांग आर्सेनल की बढ़त को दोगुना करेंगे।
मार्टिनेज़ ने बचा लिया! ऑबामेयांग की किक और यह गोल!
आर्सेनल 2 - 0 एस्टन विला ऑबामेयांग 45+6'
आर्सेनल की बढ़त दोगुनी हो गई है। दो, शून्य।
तवारेस।
ऑबामेयांग, फिर से अच्छा प्रदर्शन।
इस बार स्मिथ रो को अकेले ही जाना होगा।
स्मिथ रो अब भी जा रहे हैं... मारते हैं, बॉल पोस्ट को लगी और गोल!
आर्सेनल जीत रहे हैं, तीन, शून्य!
और एस्टन विला अस्त-व्यस्त हैं।
आर्सेनल 3 - 0 एस्टन विला स्मिथ रो 56'
बेली, बॉल ले जाने की कोशिश में, कुछ चुनौतियाँ हैं और यह गोल!
रैम्से ने गोल किया और कोई उन्हें रोक नहीं पाया।
रैम्सडेल को क्लीन शीट नहीं मिलेगी।
आर्सेनल 3 - 1 एस्टन विला रैम्से 82'
वह मैच तो नहीं जीत पाएँगे, पर क्लीन शीट की कोई गुंजाइश नहीं।
मैच खत्म होने की सीटी बजती है, आर्सेनल को तीन अंक मिले,
वे पूरी प्रतियोगिता में सात नाबाद हैं।
आज रात कई बार मैच में बहुत मज़ा आया।
-शाबाश। -शाबाश, बॉयज़।
हद है, यार। साले खिलाड़ी को टैकल करो।
भाड़ में जा।
शाबाश।
बहुत थक गया हूँ।
-अच्छा खेले, यार। -शुक्रिया।
शाबाश।
मुझे क्लीन शीट नहीं मिल पाई।
-धत् तेरे की। -हाँ।
खुश रहो।
मैच जीतने आसान नहीं होते।
मुझे अपनी टीम से प्यार है।
कहना चाहता हूँ कि तुम्हारे प्रदर्शन पर मुझे नाज़ है।
आक्रमण, उद्देश्य, जो तुमने पिच पर करके दिखाया,
जो ऊँचा दर्जा तुमने आज दिखाया।
कुछ चीज़ें हम बेहतर कर सकते हैं, पर वही यक़ीन और वही ऊर्जा लिए,
ऐसे ही खेलना जारी रखो।
और खुशी मिलती है। तुम्हें वहाँ ऐसे खेलते देखकर बहुत
खुशी मिलती है।
नूनो, तुमने प्रीमियर लीग में पहला गोल किया
और जिस तरह से तुम खेले, यार, कमाल कर दिया!
गज़ब की ऊर्जा, एक जाम हो जाए।
शाबाश, टीम। जारी रखते हैं। शाबाश।
हाँ। बकवास!
आर्सेनल प्रशिक्षण केंद्र
यह कैसी बकवास कार है?
यार, अब तक की सबसे उम्दा कार है।
घरेलू मैदान में जीत के बाद
अब टीम को लीग की कुछ बड़ी टीमों के खिलाफ़ बाहरी मैचों की
तैयारी करनी होगी, जो आसान नहीं होने वाले।
परीक्षण केंद्र
अब हर रोज़ जिम।
हर मैच की अगली सुबह मिकेल और उनकी टीम मिलते हैं।
वे अपनी रणनीति और खिलाड़ियों की खैरियत की बात करते हैं।
अब तक का हाल बताओ।
तो, मैच का हाल यह है कि जैसा सबने देखा, काँटे की टक्कर वाला मैच था।
कुछ रुकावटें आईं, पर खिलाड़ी अच्छा सुधार कर रहे हैं।
और लाका का प्रीमियर लीग मैच में यह पहला अहम प्रयास था,
जबकि उसने ज़्यादा मैच नहीं खेले हैं।
एरॉन ठीक है, कोई शिकायत नहीं।
बढ़िया खेल रहा है।
मैच के बाद वह गुस्से में था।
-हाँ, वह सही था। -हाँ, ठीक है, पर मुझे अच्छा लगा।
नूनो भी, है ना?
-वह भी गज़ब का खेल रहा है। -हाँ।
हमने जैसे खेलना शुरू किया,
वाट्किन्स के खिलाफ़ पहले ही शॉट में।
पूरी टीम की प्रतिक्रिया एक रवैया तय करती है
और यह भी कि हमारी मैच में कितनी लगन है।
सोलह शॉट, हमारे खिलाफ़ शून्य, वे एक भी गोल कर नहीं सके।
हमारा पूरा बोलबाला था।
यह कोई संयोग नहीं है और हमें इसको जारी रखना है।
दूसरे हाफ़ में हम ज़्यादा जूझे।
बस यही है।
-ठीक है। -शुक्रिया।
-माइकल! -पाँच मिनट, हाँ? ड्रिल, हाँ?
चलो, बॉयज़।
हाँ!
नए खिलाड़ी, एरॉन रैम्सडेल ने
जो छह मैच खेले हैं, उनमें काफ़ी प्रभावित किया है।
जब रैम्सडेल गोल में हों, तो आर्सेनल अजेय है।
जबसे मैंने उससे फ़ोन पर बात की,
पहले उससे, फिर उसके पिता जी से,
मैं इतना प्रभावित हुआ और मैंने कहा, यही है।
उसमें बहुत आत्मविश्वास था, वह...
जोश से भरा था, उसने खुलकर बताया...
कि पिछले कुछ सालों में वह कैसे विकसित हुआ है,
कि वह क्लब में अपनी पहचान कैसे बनाना चाहता है,
यह स्वाभाविक था, यह स्पष्ट था और वह इतना दृढ़ निश्चयी था,
जैसा कि आप पिच पर देखते हैं।
दबाव बहुत था।
एरॉन के पहले दो क्लब प्रीमियर लीग से हटा दिए गए थे।
आर्सेनल में शामिल होना एक बड़ा कदम है।
जब आप बड़े क्लब के लिए खेलते हैं, तो महसूस करते हैं,
और मुझे अच्छा लग रहा है।
मैं यह नहीं कह रहा कि दुनिया में सबसे अच्छा हूँ,
पर हमेशा से वह बनने की तमन्ना रही है।
मैं पिछले दो सीज़न जिन क्लबों में रहा हूँ,
पता था इस लीग में किसी मैच में क्लीन शीट मिलना बहुत कठिन है।
केवल मैं या मेरे बैक फॉरवर्ड बॉल को गोल से बाहर रखने की
कोशिश नहीं करते, सब करते हैं।
मेरे लिए सबको यह दिखाना अहम है कि 95 मिनट के लिए
हम बस एक समान लक्ष्य की ओर ध्यान लगाकर खेल रहे थे।
एस्टन विला मैच,
आखिर के पाँच मिनट में जब उन्होंने गोल किया...
कोई और दिन होता तो वह एक-एक बराबरी या दो-एक का स्कोर होता,
और आखिर के पाँच, दस मिनट में ज़ोरदार अंत होता है।
जबसे सीज़न शुरू हुआ है,
युवा प्रतिभाओं की आमद के साथ आर्सेनल के बचाव में सुधार किया गया है।
अभी के पाँच बैक में से चार क्लब में नए हैं।
मिकेल और उनके स्टाफ़ को इन नए खिलाड़ियों को समझने की
और उनसे एक मजबूत डिफेंस बनाने की ज़रूरत है।
एक मशहूर स्पैनिश कोच थे, जो कहते थे कि खिलाड़ी बस एक संख्या होते हैं।
मैं खिलाड़ियों को संख्या नहीं समझ सकता। मेरे लिए वे लोग हैं
और मुझे नहीं पता, जब मुझे यह काम करते 30 साल हो जाएँगे,
तो क्या मेरा इरादा बदल जाएगा।
आज मैं ऐसा नहीं कर सकता।
मुझे समझना है कि उनकी भावनाएँ कैसी हैं,
उनके जीवन में क्या हो रहा है, उन्हें नई चुनौतियों, इस नए देश,
इस नए क्लब में कैसा महसूस हो रहा है।
पर यह दोनों तरफ़ से होना ज़रूरी है
और उस इंसान को भी उतना ही देने को तैयार होना होगा।
चिकित्सा मीटिंग मैनेजर का कार्यालय
मो को कोई समस्या नहीं है, नूनो ठीक है,
टॉमी के टखने में थोड़ा दर्द है।
नूनो से कोई जानकारी निकाल पाना बहुत मुश्किल है।
हमें किसी तरह से एक आरामदायक वातावरण बनाना होगा,
जहाँ उसे बात करना और भावनाएँ व्यक्त करना सहज लगे,
क्योंकि फिलहाल ऐसा नहीं है।
वह कड़ा प्रशिक्षण करता है और कोई शिकायत नहीं करता,
लेकिन हमें खिलाड़ी पर अलग तरह से नज़र रखनी होगी।
सही कहा, वह बहुत चुपचाप रहता है।
मैं एक बंदे को ख़ास उसके साथ काम करने के लिए रख दूँगा।
-ठीक, मुझे और कुछ नहीं कहना। -शुक्रिया।
उनकी पहली पसंद के लेफ्ट-बैक किरण टियर्नी इस वक्त घायल हैं, इसलिए
मिकेल ने नए खिलाड़ी नूनो तवारेस को बहुत पहले मैच में शामिल किया है।
तुमने कल क्या किया?
माँ के साथ आईकिया गया था।
माँओं को आईकिया भाता है।
वहाँ सब कुछ मिलता है।
बचपन में मैं महीने में एक बार जाया करता था
और वह हर स्टैंड पर रुकतीं...
चार महीने पहले आर्सेनल में शामिल होने के लिए नूनो ने पुर्तगाल छोड़ा।
पुर्तगाल में परिवार को छोड़ना कैसा था? मुश्किल था?
नूनो तवारेस डिफेंडर
हाँ, थोड़ा सा, पर मैंने यहाँ उनके लिए दिल मजबूत रखा।
यहाँ के लोग पुर्तगाल से अलग हैं
तो मैं क्लब को ही सब कुछ समर्पित करने की कोशिश करता हूँ।
मुझे खुद पर नाज़ है कि मैंने प्रीमियर लीग में शुरुआत की।
मैं उस पल का फिर इंतज़ार कर रहा हूँ।
लेस्टर सिटी बनाम आर्सेनल किंग पावर स्टेडियम - 30 अक्टूबर 2021
गुड आफ्टरनून, आज मैच है।
किंग पावर स्टेडियम में मैच शुरू होने में आधा घंटा बचा है।
लेस्टर सिटी और आर्सेनल के बीच मैच है।
लेस्टर सिटी के साथ दूर जाकर खेलना मिकेल के अनुभवहीन डिफेंस के लिए आसान नहीं होगा।
लेस्टर के खिलाड़ी गोल करने में माहिर हैं।
सुनो, हमें बहुत गर्व है।
सब आ जाओ।
हाँ, पास-पास रहो।
बेन आ रहा है।
-कौन? -बेन।
हाँ? उसके पास रहो।
हम कुछ करने वाले हैं।
हम इस कमरे की सारी ऊर्जा इकट्ठी करेंगे।
हम एक तरीके से करेंगे।
जब मैं बोलूँ, तो यह करना शुरू करो और मैं चाहता हूँ आँखें बंद रखो।
मैं तुम्हें बताऊँगा कि इस मैच में क्या होगा।
उसके बाद, एक-दूसरे का हाथ पकड़ो और उस ऊर्जा के साथ
एक दायरा बनाओ, जिससे हम वहाँ खेलेंगे।
सबको समझ आ गया?
तो शुरू करते हैं।
आँखें बंद करो और मुझे तुमको एक टीम की तरह देखना है
कि तुम टीम के साथ हर उच्च दबाव
वाली स्थिति में कितने आक्रामक होगे।
जब ऐसा होगा, तुम बॉल हासिल करोगे, फॉरवर्ड खेलोगे और गोल करोगे।
अगर नहीं, तो जब बॉल तुम्हारे पास नहीं होगी, तो पीछे जाकर
बॉल हासिल करोगे क्योंकि तुम्हें उनको गोल नहीं करने देना है।
बॉल की स्पष्टता, क्षमता और एक-दूसरे पर भरोसे के साथ,
हर एक्शन, हर बॉल, हम एक टीम की तरह खेलेंगे।
हिम्मत रखो, बॉयज़, और मिलकर खेलने का मज़ा लो।
अब एक-दूसरे का हाथ पकड़ो
और अंदर महसूस करो कि एक-दूसरे के साथ खड़े हम कौन हैं।
हम कौन हैं!
मिलकर खेलने का मज़ा लो।
आओ इस मैच को जीतने चलें, बॉयज़!
बुकायो साका, अभी भी बॉल के साथ।
वह साका हैं।
यह गनर्स के लिए लगभग एकदम सही शुरुआत है।
साका खतरे के क्षेत्र में हैं और गैब्रियल ने मोड़ दिया।
पाँच मिनट में आर्सेनल ने बढ़त बना ली।
लेस्टर 0 - 1 आर्सेनल गैब्रियल 5'
यह आ गए ऑबामेयांग,
डैनियल अमार्टे से बॉल छीनकर, ऑबामेयांग अभी भी, सीधे शमाइकल के पास।
बीच में लैकाज़ेट हमले में शामिल होते हैं।
यह रहे फ्रांसीसी खिलाड़ी।
डी में पास करने की कोशिश में और स्मिथ रो ने गोल कर दिया!
और आर्सेनल ने बढ़त दोगुनी कर ली।
लेस्टर 0 - 2 आर्सेनल स्मिथ रो 18'
आर्सेनल दो गोल से आगे हैं और अगर वे क्लीन शीट रख सके,
तो जीत उनके हाथ में है।
इहेनाचो के पास, वह अपनी किस्मत आज़माएँगे।
वहाँ कोई फ़ाउल नहीं है।
लेस्टर सिटी को यहाँ एक बहुत ही आशाजनक स्थिति में फ्री किक दी गई।
शानदार ढंग से बचाया!
मोड़ दिया, क्या वह... नहीं, लाइन पर है।
एरॉन रैम्सडेल ने कमाल का गोल रोका।
किंग पावर में मैच खत्म होने की सीटी
और मिकेल आर्टेटा की टीम के लिए एक और जीत।
एरॉन एक गोल भी होने नहीं देते और अब नौ मैचों के बाद टीम नाबाद है।
तो मैं कुछ कहना चाहता था।
अगर मिकेल हाँ कहें। मैं...
बोलो।
ठीक है, तो सब अपनी आँखें बंद कर लो।
अपने हाथ ऐसे करो।
और अब गाओ।
दो दिन की छुट्टी, दो दिन की छुट्टी, दो दिन की छुट्टी
शाबाश!
यह हैं आर्सेनल
इस परिणाम के बाद आर्सेनल की वाट्फोर्ड के खिलाफ एक-शून्य से जीत।
नाबाद मैचों की संख्या अब दस हो गई है।
अमीरात स्टेडियम
द आर्सेनल फाउंडेशन
मुझे लगता है यह सीज़न उतार-चढ़ाव भरा रहा,
पर मैं सकारात्मक सोच रखता हूँ।
दूसरी टीमों को देखो तो हमें और जीतना है।
हमारे पास जीत चाहने की वजह है
और टीम को देखकर लगता है वे आर्सेनल को बहुत चाहते हैं,
वे हमें वापस वहीं लाना चाहते हैं जहाँ हमें होना चाहिए।
आप देख सकते हैं कि खिलाड़ी आर्टेटा का सम्मान करते हैं।
वे खिलाड़ी मिकेल के लिए अच्छा खेलना चाहते हैं।
शायद वह सम्मान के साथ थोड़ा डर दिखाएँ, तो बेहतर कोच साबित हों।
फिन्स बरी पार्क
आर्सेनल फुटबॉल क्लब
थोर्प पार्क के बारे में पता है ना?
थोर्प पार्क?
कोई पार्क है?
वे वहाँ क्या कर रहे हैं?
रोलरकोस्टर, भूलभुलैया, झूले,
फिर गेम खेलकर बड़े टेडी बियर वगैरह जीत सकते हो।
-छोकरी साथ हो तो अच्छी जगह है, यार। -हाँ।
पिच पर मिलने वाली सफलता से प्रशिक्षण मैदान में वातावरण बदल रहा है।
-पापा का नंबर पता है? -हाँ।
तुम वो नंबर कैसे याद रखते हो? एक-एक करके या तीन नंबरों के समूह में?
पहले चार, दूसरे चार और फिर आखिरी।
चार-चार में करते हो?
अधिकतर लोग तीन में करते हैं। तीन-तीन करके याद रखते हैं।
पता है भूलभुलैया क्या होती है?
-नहीं। -भूलभुलैया नहीं जानते?
पता है भूलभुलैया क्या होती है?
-भूलभुलैया? -हाँ।
वह क्या है?
कार्ल, जानते हो\ न भूलभुलैया क्या है? नहीं?
अगर मुझे मेरा फ़ोन नंबर अलग तरीके से बताएँगे,
-तो मैं अपना नंबर नहीं पहचानूँगा। -हाँ।
क्योंकि जब आप याद करते हैं, तो ध्वनि भी शामिल होती है।
मैच भी बिल्कुल ऐसे ही है, जब इकाई के साथ
काम करते हो, तो समझना बहुत आसान होता है।
दिलचस्प था।
मिकेल अब बेहतर लग रहा है।
हाँ। काफ़ी तनाव मुक्त लग रहा है।
हाँ, काफ़ी शांत है।
-वह बहुत होशियार है, हर रोज़ सीख रहा है। -हाँ।
टीम के साथ ज़्यादा समय बिता रहा है... "अरे"
पता है?
मैं हमेशा कहता था,
जब उसने खिलाड़ियों के साथ अधिक निजी संबंध
विकसित करने शुरू किए,
तो वह अगले स्तर तक पहुँच सकता है
क्योंकि फुटबॉल को सामरिक रूप से समझने पर वह सबसे अच्छा बन सकता है।
दिमाग के साथ-साथ दिलों को भी जीतना होगा।
आप देख सकते हैं कि टीम एकजुट है और एक-दूसरे का साथ दे रही है।
बात करते हैं, मिलते-जुलते हैं, साथ खाना खाते हैं।
सब मैनेजर का किया धरा होता है।
हाँ, बिल्कुल।
हम सब आर्सेनल को फॉलो करते हैं
हैलो!
किरण टियर्नी 2019 में स्कॉटलैंड के सेल्टिक से आए थे।
मुझे सबसे अच्छा लगता है कि परिवार को आप पर नाज़ हो।
यह सबसे अहम बात है, ऐसी चीज़ें पैसों से नहीं खरीद सकते।
मेरी माँ टीवी देखती थीं और वहाँ सुपरस्टार देखती थीं,
फुटबॉल खिलाड़ियों से भी अधिक मशहूर हस्तियाँ हैं।
जब मैं यहाँ आया, तो उन्हें डर था कि कहीं मैं बदल न जाऊँ।
तीन हफ़्तों से टखने में चोट की वजह से वह खेल नहीं पाए।
मेडिकल टीम फर्स्ट टीम में उनकी वापसी पर निगरानी कर रही है।
पाँच प्रतिशत, शरीर में वसा?
मेरा अब 7.5 है।
केटी।
-डॉक्टर-एल्डिनो। -अरे।
डॉक्टर।
मैंने प्रणाली को हैक कर लिया।
कौन सी?
शरीर की वसा प्रणाली को।
यह कर चुका है।
सात दशमलव पाँच।
मैं निराश हूँ। कैड्बरीज़ का क्या हुआ?
-कैड्बरीज़ के शेयर तो गिर गए। -जी, मुझे पता है।
उसी में निवेश करना चाहिए।
तुमने उस दिशा में कोशिश की है?
थोड़ी बहुत।
तुमने चॉकलेट खाना छोड़ दिया?
नहीं, बिल्कुल नहीं।
बिल्कुल नहीं।
हो ही नहीं सकता।
बस पागल हो गया हूँ, समझे?
बिल्कुल। मैं सहमत हूँ।
-सब ठीक है? -सब ठीक है।
-सब लोग ठीक हैं? -हाँ।
जब हर हफ़्ते मैच हो, तो बस यही सोचते हैं कि अगला मैच कब है,
बस दबाव ही दबाव होता है।
जब चोट लगी, तो कोई दबाव नहीं रहा, अजीब लगा।
आपको पता ही नहीं चलता कि आप कहाँ हैं, कुछ कर ही नहीं रहे।
-ठीक हो? -अभी पूरी तरह से नहीं।
अच्छा?
अब मैं प्रशिक्षण करके वापस टीम में...
-पहुँचने वाले हो। -हाँ।
अच्छा।
मेडिकल स्टाफ़ किरण के ठीक होने के बारे में चर्चा करने वाले हैं।
किसी ने बिस्तरों की शिकायत की?
केटी ने मुझे वहाँ बताया कि वह गुरूवार को प्रशिक्षण करेगा।
मुझसे भी कहा था।
बेहतर होगा कि उससे बात कर ली जाए।
अभी तो बात ठीक होने की है।
पर फिर, उसने मानसिक पक्ष का भी ज़िक्र किया।
जब मैच हो रहे होते हैं, तो प्रशिक्षण सत्र और मैच में जोश बना
रहता है, आप उस लय में आ जाते हैं, तो यह सब भूल जाएँगे।
हम एक ऐसी राह पर हैं जो सही दिशा में जा रही है।
अच्छी बात है।
कैसे हो, बड़े भाई?
तुम्हें थोड़ा-थोड़ा सब चाहिए?
ऐसे ही तो खाते हो।
मैं रोज़ वाला, हिरण का माँस लूँगा।
आर्सेनल में काम करने से पहले जॉनी मैकॉलम किरण के निजी रसोइये थे।
पता है इन दोनों की क्या कीमत है? 148 पाउंड।
यार, सच में।
इससे बेहतर माँस नहीं मिलने वाला।
मैं तो घर ले जाकर कुत्ते को भी खिला दूँ।
बिल्कुल।
किरण प्रशिक्षण मैदान के पास जॉनी के साथ रहते हैं।
अगर हम हार जाएँ, तो वह काफ़ी नाराज़ हो जाता है, ऐसा नहीं...
पर वह उसका जुनून है, उसे उसकी परवाह है,
तो मैं कुछ नहीं बोलता।
-हालाँकि जॉनी को पता है। -हाँ।
अगर मैं गुस्से में हूँ तो वह खाना छोड़कर भाग जाते हैं।
हाँ, यह सही है।
मेरी परवरिश मदरवेल के मुइरहाउस में हुई थी।
वह बस मज़दूर वर्ग वाली परवरिश थी
और अगर आपको कुछ चाहिए होता, तो उसके लिए काम करना पड़ता था
और मुझे लगता है मेरा काम करने का तरीका वही है
और मुझे मेरी मानसिकता मेरे माता-पिता से मिली है
क्योंकि वे हर चीज़ के लिए मेहनत करते हैं।
मेरी माँ तीन जगह काम करती थीं,
एक जगह खाना पकातीं, स्कूल में सफ़ाई करती थीं,
वह सुबह 6:00 बजे उठती थीं, हर रोज़ सुबह 5:00 या 6:00 बजे उठती थीं,
बस हमारे लिए, मेरी और मेरी बहन की परवरिश करने के लिए।
आपको लंदन जैसे शहर में आना कैसा लगा?
शुरुआत में मुश्किल था, मैं संघर्ष कर रहा था,
बहुत निराश था और घर की याद आती थी।
शुरुआत में बहुत बुरा था।
प्रशिक्षण के बाद हमारे पास सोचने के लिए बहुत समय था।
मैं यह नहीं कह रहा कि मैंने गलत बातें सोचीं या कभी जान लेने की सोची,
पर मेरे दोस्तों के साथ ऐसा हुआ।
दो या तीन ने आत्महत्या की, अपनी जान से हाथ धो बैठे
और आप उन लोगों के साथ होते हुए भी कुछ नहीं जान पाते
क्योंकि उन्होंने बात ही नहीं की।
तो मेरी ज़िम्मेदारी बनती है कि मैं जितनी मदद कर सकूँ
उतनी करने की कोशिश करूँ क्योंकि मुझे पता है एक ख़ास जगह पर होना कैसा लगता है
और अतीत देखिए, तो मुश्किल ही था।
मम्मी-पापा कहते हैं, तुम्हारे साथ जॉनी है तो अच्छा है,
हम खुश हैं कि तुम जॉनी के साथ हो,
क्योंकि वह तुम्हारा और खाने का ध्यान रखता है।
मैं भावुक हो रहा हूँ।
मैं ज़्यादा बात नहीं करता, यार, पर जब करता हूँ तो सीधे दिल से।
जहाँ से हम जुड़े हैं
मैं एक कुत्ता लेने वाला हूँ, कोकापू?
मतलब जैसे पूपी?
-पूपी? -पूडल।
इसने कहा पूपी।
पूपी।
रुको, क्या यह पप्पी कहना चाहता है?
आर्सेनल का अगला मैच चैंपियन लीग के दावेदार लिवरपूल के साथ है।
आखिरी बार लीग में एनफील्ड में आर्सेनल की टीम
सन् 2012 में जीती थी जब मिकेल स्टार्टिंग लाइन-अप में थे।
यह मैच आर्सेनल की नाबाद जीत को खतरे में डालता है।
गुड ऑफ्टरनून, बॉयज़, सबको देखकर अच्छा लगा।
अब हमें यहाँ ध्यान देना है, मैचों का दौर शुरू होने वाला है,
जिससे यह तय होगा कि हमारे सीज़न में क्या होने वाला है,
हमें एनफील्ड में शुरुआत करनी है।
सबसे अहम बात यह नहीं है कि हम यहाँ या यहाँ क्या करते हैं,
बल्कि एनफील्ड में सबसे अहम यह है
कि तुम वहाँ मुकाबला करने के लिए
भावनात्मक रूप से एकदम सही हो।
भावनात्मक रूप से एकदम सही
वह करने के लिए पता होना चाहिए कि एनफील्ड क्या है।
प्रीमियर लीग में तुमने जितने भी मैदानों में मैच खेले हैं,
यह उन सबसे बहुत अलग है।
सबसे पहले तुम्हें यह सोचना है,
"मैं एनफील्ड जा रहा हूँ और मैं उन्हें हराकर जीतूँगा।"
मुझे यक़ीन है कि हम एनफील्ड में जाकर उन्हें हरा देंगे।
आप तारें लगाएँगे, मुझे यहाँ पर चाहिए।
मिकेल एनफील्ड के गंभीर वातावरण के लिए खिलाड़ियों को तैयार करना चाहते हैं।
जो टीम के अधिकतर खिलाड़ियों ने अभी तक अनुभव नहीं किया है।
मेरा एक मज़ेदार आइडिया है,
आज इनके प्रशिक्षण के दौरान यूल नेवर वॉक अलोन
पृष्ठभूमि में बजता रहेगा।
अच्छा आइडिया है, दिलचस्प है।
मैं देखने को बेताब हूँ।
हम स्पेन में एक शब्द इस्तेमाल करते हैं, साइकिल चलाते समय,
जब साइकिल चलाने वाला ऊपर जा रहा होता है और कमाल का लगता है
और एक किलोमीटर में वह जाता है...
और ऐसा लगता है कि वह अटक गया है और वह नहीं... और वह शब्द है पहरा।
और एक बार मेरे साथ एनफील्ड में हुआ था,
कि मैच चल रहा था और अचानक मुझे बस लाल कमीज़ें उड़ती दिखाई देने लगीं,
मेरे चारों ओर खिलाड़ी थे और मैं कुछ कर नहीं सका,
और लोग सोचने लगे, "यह कर क्या रहा है?"
लग रहा था कि मैं भावनात्मक, शारीरिक तौर पर नहीं कर सकता,
मैं सामना नहीं कर सकता, सब कुछ बहुत तेज़ था।
और मेरे करियर में वह एक ही बार हुआ था और वह भी एनफील्ड में।
बॉयज़!
मानसिक तौर पर हम मैच खेलना अभी शुरू कर रहे हैं।
ठीक है?
हम एनफील्ड में हैं, चलो।
और बाएँ से दाएँ जाओ।
फिर से, फिर से, फिर से!
जब दर्शकों की मनोदशा वैसी हो,
वे उस मैच की हर बॉल टीम के साथ खेलते हैं
और आप महसूस कर सकते हैं।
किरण टियर्नी के फिर से स्वस्थ होने पर,
मिकेल को फ़ैसला करना होगा कि एनफील्ड में उनका कौन सा लेफ्ट-बैक शुरुआत करेगा।
नूनो!
तुम्हें अपने लिए जगह बनाकर चलना चाहिए।
जैसे ही तुम उस तरफ़ जाने लगते हो,
ज़रा देख लो, क्या वह चेम्बरलेन है
या वह, क्या नाम है उसका, एलेक्ज़ेंडर-ऑर्नोल्ड।
शाबाश, बॉयज़, बहुत अच्छे।
लिवरपूल
लिवरपूल बनाम आर्सेनल एनफील्ड स्टेडियम - 20 नवंबर 2021
सितंबर में, आर्सेनल लिवरपूल से 15 स्थान नीचे थे,
पर अगर आज वे यहाँ चौंकाने वाली जीत हासिल कर सके,
तो वे यर्गेन क्लोप की टीम से आगे निकल जाएँगे।
पता नहीं क्यों पर मुझे इस मैच के बारे में यक़ीन है, समझ में नहीं आता।
मुझे लगता है आर्टेटा के लिए अपनी काबिलियत दिखाने का वक्त आ गया है
और मुझे उन पर यक़ीन है, सच में यक़ीन है।
पिछले दो दिनों में हमने बात की है कि हमें मैच में रणनीतिक,
तकनीकी स्तर पर क्या करना है।
अब मैं आपको बताऊँगा कि हमें मैच कैसे जीतना है
और हम मैच में कैसे मुकाबला करेंगे।
सबसे पहले, मुकाबला करने के लिए हमें पिच पर एकजुट होकर खेलना होगा।
इस तरह से। और 96 मिनट तक यह टूटना नहीं चाहिए।
पिछले कुछ दिन तुमने मुझे देखा और मैंने संगीत इसलिए लगाया
क्योंकि इस पिच से मेरा थोड़ा भावनात्मक नाता है
और मैं बताता हूँ कि भावुक क्यों हूँ।
जब मैं वह शर्ट पहनकर वहाँ खेलता था,
मैं यहाँ आया, लंबे अरसे तक वे यहाँ नहीं जीते
और हम यहाँ दो साल लगातार जीतते रहे,
पर फिर अगले साल मैं यहाँ आने को तैयार था,
मुझे यक़ीन था कि हम जीत सकते हैं, पता है क्या हुआ?
हम मैच हारने लगे।
वे हमें सब ओर से घेरे हुए थे और पता है मैंने क्या किया?
मैं छिप गया और पिच पर हार मान ली।
हम पाँच एक से हारे, मैंने हार मान ली।
मैं सारी उम्र नहीं भुला पाया कि मैंने यहाँ क्या किया, कभी नहीं।
उस साली पिच पर कुछ मत छोड़ो क्योंकि तुम्हें यह पछतावा उम्र भर रहेगा।
मैंने टीम और खुद को निराश किया और मैं नहीं चाहता तुम्हारे साथ ऐसा हो।
तो, मैदान में जाकर पूरे साहस के साथ खेलो
और उस पिच पर जैसे हो, वैसे खेलो।
बस मेरे लिए इतना करना है। ठीक है?
यूरोप के राजा
लिवरपूल
तवारेस ने सेंटर सर्कल के सामने से बॉल हासिल कर ली।
नूनो तवारेस काफ़ी दिलचस्प किरदार हैं।
उन्हें आज मौक़ा मिला है, टियर्नी ठीक होकर बेंच पर बैठे हैं,
जिससे साबित होता है पिछले कुछ मैचों में
इन शुरुआती ग्यारह में उन्हें शामिल होने का मौक़ा मिलने का हक है।
शुरू के 30 मिनट में जमकर मुकाबला हुआ।
पोस्ट के पास बहुत सुंदर पास किया
और साका ने सिर झुकाया, पर बॉल को ठीक से छू नहीं पाए।
थियागो की तरफ़, बाएँ पैर से शॉट मारा, गोलकीपर ने रोका,
माने वहाँ हैं, रैम्सडेल ने बचा लिया,
जिससे बॉल उन्हें पार करके गोल तक नहीं पहुँच पाई।
यह माने के लिए चुनौती है,
जिससे आर्सेनल के बाकी खिलाड़ी दम लगा रहे हैं।
वहाँ गुस्से में कुछ कहा-सुनी हो रही है,
और आर्टेटा और क्लोप्प आमने-सामने आ गए हैं,
अब वे हाथ उठाकर गुस्से में चिल्ला रहे हैं, थूक रहे हैं
और टचलाइन पर काफ़ी गर्मा-गर्मी हो रही है।
लैकाज़ेट ने ऑबामेयांग को दौड़कर आते देख लिया है
और सामने से फैबिनयो आ जाते हैं
और आग लगने से पहले ही उसे बुझा देते हैं।
-अब सुनिए दर्शकों को। -हाँ, उन्हें अच्छा लगा।
लिवरपूल को फ्री किक, पेनल्टी क्षेत्र से 15 गज़ बाहर,
हाफ़ टाइम से छह मिनट पहले।
माने की ओर बॉल जाता है जो सिर से रैम्सडेल से परे मारते हैं।
और लिवरपूल की एक शून्य से बढ़त।
लिवरपूल 1 - 0 आर्सेनल माने 39'
देखो, हमें मैच में बने रहना होगा। मौक़े मिलेंगे।
हमें हमला जारी रखना होगा, हमें मैदान के बीच में
खेल को अच्छे से संभालना होगा।
आखिरी पल तक यक़ीन रखो।
ठीक है? हाँ?
आर्सेनल ने स्कोर बराबर करने की उम्मीद में दूसरे हाफ़ की शुरुआत की है।
तवारेस डिफेंस से निकालकर और सीधे जोटा को देते हैं
और डिएगो जोटा रैम्सडेल के परे मारते हैं।
और लिवरपूल के लिए गोल करते हैं!
लिवरपूल 2 - 0 आर्सेनल जोटा 52 '
बैक पास करते हुए नूनो तवारेस
और आर्सेनल को सज़ा मिल गई है।
तवारेस, अपने मार्कर से कुछ कदम दूर
पर वह सीधे लिवरपूल के दो खिलाड़ियों के बीच चले गए।
माने नीचे बाईं ओर, सालाह डी के अंदर इंतज़ार करते हुए
उन्हें मिलते हैं और...
आसान गोल था।
लिवरपूल 3 - 0 आर्सेनल सालाह 73'
यह हैं सालाह,
अलेक्ज़ेंडर-ऑर्नोल्ड...
और जैसे ही ताकुमी मिनामिनो ने बॉल छुई...
लिवरपूल 4 - 0 आर्सेनल मिनामिनो 77'
...बॉल गोल के अंदर।
यह मैच खत्म होने की सीटी।
लिवरपूल ने ज़ोरदार अंदाज़ में आर्सेनल की नाबाद जीत को ध्वस्त कर दिया।
हमें फिर से खेलना है।
अफ़सोस करने की ज़रूरत नहीं।
बॉयज़, हमने जो शुरुआत की, उसके बाद हम दस मैचों तक नाबाद थे।
मेरी राय में तुम इस लीग के सबसे मुश्किल पड़ाव पर आ पहुँचे हो
और हम 45 मिनट तक उनसे लड़े
क्योंकि हमने ज़्यादातर समय वही किया जो हमें करना था,
भले ही वे हमसे बेहतर थे,
और हमें यह मान लेना चाहिए कि वे हमसे बेहतर थे।
पर दूसरे हाफ़ के पहले 20 मिनटों में, बॉयज़...
टीम बिखर गई थी।
मुझे बुरा लगा, पता है कितना मुश्किल होता है
दो-शून्य, तीन-शून्य, चार-शून्य और ऐसे ही मैच खेलते जाना।
मैंने मैच से पहले एक बात कही थी कि कोई छिपेगा नहीं,
तुम नहीं छिपे।
और गलतियाँ की, मेरा यक़ीन करो, मैं उनकी गिनती नहीं करता,
वे सीखने की प्रक्रिया और इस पेशे का हिस्सा हैं।
मैं तुम्हारा साथ दूँगा, चिंता मत करो।
कुछ भी हो, यह मेरी गलती है, मैं ज़िम्मेदारी लूँगा।
तो, हिम्मत मत हारो, एकजुट रहो और सोमवार को
सिर उठाकर हम फिर से खेलेंगे। ठीक है?
आप उस पल के बारे में सोचते हैं जब मिकेल आर्टेटा
जर्गेन क्लॉप के सामने गए और दर्शक उत्साहित हो गए।
मेरे लिए वह अनाड़ीपन था।
-एनफील्ड में... -दर्शक उत्साहित हो गए।
...आपको दर्शकों को कतई उत्साहित नहीं करना चाहिए।
मैच तो होते रहते हैं।
न्यूकासल के खिलाफ़ आर्सेनल फिर से अच्छा खेले,
पर ऑबामेयांग कोई गोल नहीं कर पाए।
स्मिथ रो ने क्या गोल रोका!
-ऑबामेयांग! वह वहाँ से कैसे चूक गए? -वह कैसे चूक गए?
आर्सेनल फिर ओल्ड ट्रैफर्ड जाकर अपने पुराने प्रतिद्वंद्वी से हारते हैं।
क्रिस्टियानो रोनाल्डो!
ऑबामेयांग को लगातार दूसरे मैच से बाहर कर दिया गया।
और यह जा रहे हैं पियरे-एमरिक ऑबामेयांग।
आज रात इतने उत्साहित नहीं दिख रहे।
इसकी वजह है पिछले कुछ मैचों में इनका प्रदर्शन।
आर्सेनल कुछ लड़खड़ा से गए हैं पिछले तीन में से दो मैच हार गए हैं,
उनके अंक नहीं बढ़ रहे हैं।
उनके प्रतिद्वंद्वी जीत रहे हैं।
जब आप एनफील्ड जाते हैं, तो आप अपनी बेहतरीन टीम चुनते हैं,
और किरण टियर्नी हमारे सबसे अच्छे लेफ्ट-बैक हैं
और मुझे लगता है वह गलती थी।
ओल्ड ट्रैफर्ड में आर्टेटा ने अपना कप्तान क्यों बदला?
आप सोचने लगते हैं और आप पर्दे के पीछे देख रहे हैं,
खिलाड़ी और उनके मैनेजर के बीच सब ठीक तो है ना?
पेप ने मुझे सबसे बड़ी सलाह दी थी,
और वह मुझसे कहते थे कि यह सबसे तन्हा पेशा है।
जब आप वह दरवाज़ा बंद कर देते हैं, तो बस आप और आपकी चिंताएँ होती हैं
और आपके मसले और आपके फ़ैसले जो हमेशा रहते हैं।
मुझे अपने फ़ैसलों पर कोई पछतावा नहीं है।
हर मुश्किल पल मुझे बेहतर इंसान या बेहतर पेशेवर बना रहा है,
मुझे भविष्य में आने वाली घटनाओं के लिए तैयार कर रहा है,
यह एक और चुनौती है और मैं इसे ऐसे ही समझता हूँ,
यहाँ रहने का फ़ैसला मेरा है।
बॉयज़, सब इकट्ठे हो जाओ।
हमें कुछ चीज़ों में बेहतर बनना है और सुधार करना है
और उनमें से एक बहुत मजबूत कड़ी है,
जब हम अपना दम थोड़ा सा कम कर देते हैं तो,
जिस तरह मैच बदलता जाता है और मैं तुम्हें एक-एक करके दिखाऊँगा
ताकि तुम्हें समझा सकूँ कि वह कितना अहम होता है
जब हम वही दम कायम रख सकें, वह भी
उन खिलाड़ियों के साथ जो हमारे पास हैं और जैसे हम खेलने की कोशिश करते हैं।
इस हफ़्ते, और भी ज़्यादा दम,
अधिक प्रतिबद्धता और गुणवत्ता के स्तर को बढ़ाओ।
तो स्तर बढ़ाने और जोश में आने का
यही वक्त है क्योंकि मैं बदलाव कर सकता हूँ।
यह मत सोचना हम हमेशा यही टीम रखेंगे।
तो, अपनी जगह बनानी है, केवल बातें नहीं करनीं,
इस हफ़्ते पिच पर करके दिखाना है, ठीक है?
चलो।
लीग में उनकी टीम लड़खड़ाने लगी है,
मिकेल को जीत चाहिए।
एवर्टन के खिलाफ़ होने वाले मैच में लाइन-अप तय करने के लिए
वह प्रशिक्षण में खिलाड़ियों के प्रदर्शन की बारीकी से नज़र रख रहे हैं।
इस समय वह काफ़ी सुकून में लग रहे हैं।
वह वाला मुश्किल है क्योंकि
क्या उसे निकाल दिया जाएगा या फिर से खेल सकेगा?
मुझे पता है प्रशंसकों को केटी पसंद हैं।
मैं महसूस कर सकता हूँ, पर मैं अपनी पोज़िशन के लिए लड़ने की कोशिश करूँगा।
ऐसा नहीं कि मैं किरण के खिलाफ़ हूँ,
बात बस आर्सेनल में खेलने की पोज़िशन की है।
किरण, शुरुआत के पहले दो चरणों में,
जब टॉमी के पास बॉल पहुँचे
और हम तीन हाई डिफेंस बनाएँ और वे हमला करें
तो पूरा समय नज़रें अंदर खुली रखना।
लिवरपूल से दूर, न्यूकासल से घरेलू मैदान में, मैन यू से दूर,
मैं बेंच पर था और यह पहली बार है
कि मेरे साथ ऐसा हुआ है।
मेरे लिए यह सहना कठिन था।
असलियत यह है कि हम दोनों खेलना चाहते हैं, यही इस खेल की प्रकृति है।
अच्छा सत्र रहा। शाबाश, बॉयज़।
आज कोई एक्स्ट्रा नहीं, सब खेलेंगे।
प्रशिक्षण के बाद नूनो की विकास कोच कार्लोस क्वेस्टा के साथ मीटिंग है
जिसमें उनके प्रदर्शनों पर बात होगी।
मैं एक बात समझना चाहता हूँ।
अगर तुम्हें कुछ समझ नहीं आए, तो मुझे बताना।
मुझे यह समझना है कि नूनो, किसी रोज़ तुम यहाँ होते हो,
कभी यहाँ और कभी बस यहाँ।
और मैं समझता हूँ कि हम इंसान हैं।
इंसानों के अच्छे दिन और बुरे दिन होते हैं।
पर मैं समझना चाहता हूँ।
पता नहीं।
मैं अपनी गलतियों के बारे में सोचता हूँ क्योंकि मेरे दिमाग में
बस वही घूमती रहती हैं, न कि पिच पर किया अच्छा प्रदर्शन।
मैं हमेशा सोचता रहता हूँ कि मैंने मैच में क्या गलती की।
क्या मतलब?
तुम गलतियाँ तो करोगे।
यह आम बात है, उसकी फ़िक्र मत करो।
हम उन्हें सुधारेंगे और तुम फिर से नहीं दोहराओगे।
हो सकता है तुम कोई और गलती करो। यह आम बात है।
और तुम्हारे अंदर सब है। चैंपियन बनने की बुद्धि है
और मैं तुम्हारी मदद करना चाहता हूँ।
नूनो, तुम्हें यहाँ ऐसे लोग मिलेंगे जो तुम्हारी मदद करेंगे।
कार्लोस खिलाड़ियों को समझ सकते हैं क्योंकि वह भी जवान हैं।
उन्होंने मुझे बेहतर बनने और सुधरने में मदद की।
दूर के मैदानों पर अपने दो मैच हारने के बाद,
टीम फिर उत्तर की यात्रा करने की तैयारी में है।
आवाज़।
अगला मैच एवर्टन के साथ है, टीम मुश्किल दौर से गुज़र रही है,
इन हालात पर आपके क्या विचार हैं?
जिस पल आप एक या दो मैच हारते हैं,
सबके ऊपर दबाव आ जाता है, यहाँ कोई अलग बात नहीं है।
यूनाइटेड के मैच के बाद, तिएरी अनरी, एलन शियरर,
मैच के बारे में बात कर रहे थे और उन्होंने चिंता ज़ाहिर की
कि आपके और आपके कप्तान के बीच कुछ मसला था
क्योंकि मैच के 15 मिनट रहते उन्हें निकाल दिया।
-कोई अनबन तो नहीं है ना? -मैं गारंटी दे सकता हूँ ऐसा कुछ नहीं है।
वे कह रहे थे कि उनका निकाला जाना अपमानजनक था,
संभव है पियरे-एमेरिक को ऐसा न लग रहा हो?
मैं अपने खिलाड़ियों का अपमान कभी नहीं करूँगा,
यह बात तो पक्की है, क्योंकि अगर यह अपमानजनक है,
तो उनका सोचिए जो टीम में नहीं खेल रहे हैं।
"एवर्टन के लिए खेलते समय आप बाकी को भूल जाते हैं, बाकियों का कोई मतलब नहीं!"
एवर्टन 1878
एवर्टन बनाम आर्सेनल गूडिसन पार्क स्टेडियम - 6 दिसंबर 2021
मुझे खुशी है टियर्नी टीम में वापस आ गए हैं।
मुझे तवारेस पसंद है पर आप देख सकते हैं वह अनाड़ी है।
-ऑबामेयांग बेंच पर! -हाँ, निकाल दिए गए।
मुझे लगता है ठीक भी है।
हाँ, बिल्कुल।
चार बदलावों में एक किरण टियर्नी हैं। नूनो तवारेस की जगह आए हैं,
टियर्नी पिछले छह लीग मैचों में नहीं खेले हैं।
आर्सेनल, आर्सेनल, आर्सेनल!
हमें जो रफ्तार चाहिए, वह शुरू में ही हासिल करनी होगी, यह अहम है।
हमें मैदान में शुरू करने से लेकर फाइनल थर्ड तक खेलते रहना है।
उस पिच पर कुछ दिखाई देना चाहिए, बॉयज़।
मैंने पिछले तीन या चार दिनों में तुम सब के साथ जो अनुभव किए हैं,
तुम्हारा सामंजस्य, तुम्हारा तालमेल,
मुझे पिच पर वही देखना है।
तालमेल बनाकर रखो, वही ऊर्जा, वही प्रतिबद्धता वहाँ दिखाओ।
खिलाड़ी, जो यहाँ हैं,
जब मैदान में आएँगे, तो सब अहम होंगे।
हम वहाँ बेहतरीन गोल से शुरू करेंगे। चलो!
शुरू होने वाला है।
गूडिसन पार्क में सोमवार की रात आर्सेनल के खिलाफ़ एवर्टन का मैच।
बॉल डोकुरे के पास आई, जो मोड़कर किक मारते हैं
पर संतुलन सही नहीं था, एवर्टन गोल कर सकते थे।
रिचार्लीसन पेनल्टी क्षेत्र में हैं,
एवर्टन ने अपनी रफ्तार थोड़ी बढ़ा दी है।
डिफेंडर गिर गया, गॉर्डन मारते हैं,
टॉमियासु के पास आता है।
एवर्टन के प्रशंसकों को खेल मज़ेदार लग रहा है, यह बेहतर है।
बेहतर खेल रहे हैं, टियर्नी आ गए।
अच्छा मारा और यह गोल!
एवर्टन 0 - 1 आर्सेनल ओडगार्ड 45+2'
मार्टिन ओडगार्ड, गनर्स के लिए गुणवत्तापूर्ण चाल के बाद पहला मौक़ा।
टियर्नी ने धीरे-धीरे रफ्तार बढ़ाई और आत्मविश्वास पाकर
हाफ़ के एकदम सही समय पर बहुत ही खूबसूरत गोल किया।
पहले हाफ़ में आर्सेनल का प्रदर्शन खराब रहा,
गोल तो किया पर मैच पर नियंत्रण नहीं था
और अगर वे इस बढ़त को कायम रखना चाहते हैं, तो उन्हें
दूसरे हाफ़ में प्रदर्शन बेहतर करना होगा।
हम खुद ही दिक्कतें पैदा कर रहे हैं, चलो।
हम सिर्फ़ बैकवर्ड खेलते हैं, सिर्फ़ बैकवर्ड।
तो क्या लगता है, ऐसा क्यों हो रहा है?
एक बार फॉरवर्ड खेलते हैं, गोल करते हैं।
मुझे सच में तुम्हें बाइलाइन में ले जाकर
समझाना होगा
कि तुम प्रतिक्रिया करो,
और इस स्तर पर खेलने की खुद से माँग करो।
क्या मुझे यह करना होगा?
तुम्हारी साली किस्मत अच्छी रही है।
बॉल के साथ
हर जगह फ़ायदे में रहे हो, तुम्हें एहसास भी है?
मुझे अलग रवैये वाली टीम चाहिए
और अब मौक़ा है बॉल हासिल करने का,
बॉल छीनो और खेलो। मुझे डिफेंड नहीं करवाना है।
मुझे आक्रमण चाहिए, बॉल छीनो और हमला करो
और फिर दूसरा गोल करो।
खेलो!
मैच में बस दस मिनट बचे हैं,
लगता है आर्सेनल जीत हासिल करके बच जाएँगे।
आर्सेनल के लिए आज रात अहम होगी,
वे चैंपियन लीग में शामिल होने के एक अंक करीब पहुँच सकते हैं।
क्रॉसबार को लगकर उछल गई
और फिर से खिलाड़ी ने मारा और यह गोल! रिचार्लीसन!
एवर्टन 1 - 1 आर्सेनल रिचार्लीसन 80'
एवर्टन एक, आर्सेनल एक। क्या माहौल है अब,
गूडिसन पार्क में रात भर से शोर मचा हुआ है।
डेमरई ग्रे अब आर्सेनल के पेनल्टी क्षेत्र में आ रहे हैं,
कुछ देर पहले यहाँ से क्रॉसबार पर मारा था, यह गोल की नेट को लगी है!
इस गोल ने मैच जिता दिया।
एवर्टन 2 -1 आर्सेनल ग्रे 90+2'
एक-शून्य से हार रहे थे, अब दो-एक से जीतेंगे!
और यह मैच खत्म होने की सीटी।
यह तो शर्मनाक है।
दम मिनट बचे थे, टीम के गोल के पास बॉल फेंकी।
लंबा थ्रो फेंका,
मैच में डिफेंस खेलो, सीधी सी बात है।
मैं अभी जो कहने जा रहा हूँ, नहीं चाहता मुझे बाद में उस पर खेद हो,
तो मैं ज़्यादा कुछ नहीं कहूँगा,
पर यहाँ प्रतिक्रिया देरी से हुई।
यहाँ बहुत देरी से, वहाँ है।
अगली बार
अच्छा, मुझे तुमको कुछ बताना है।
ऑबा के साथ पिछली बार जो अनुशासनात्मक मसला हुआ था,
हमने क्लब के रूप में फ़ैसला किया है कि वह अब हमारा कप्तान नहीं है।
मिकेल आर्टेटा को कोविड हो गया है और वह
मैनचेस्टर सिटी के खिलाफ़ मैच में नहीं होंगे।
जाकर साले मैच को जीतो! चलो!
साका ने शॉट मारा! साका ने गोल कर दिया!
और यह लाल कार्ड मिल गया।
आर्सेनल फुटबॉल क्लब के खिलाड़ियों, कोच और स्टाफ़ का विशेष आभार
संवाद अनुवादक मोनिका सराफ़
रचनात्मक पर्यवेक्षक रवीन्द्र शंकर शुक्ल